ลือกันให้แซด 23 ก.พ. 53
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด
23 ก.พ. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด
qq...หุ้นไทยขึ้นฝืดๆ ดัชนีทะลุ 700 จุด ได้จริง แต่วอลุมซื้อขาย ไม่สนับสนุนการขึ้นอย่างแข็งแกร่ง ระหว่างวันทำไป 708 จุด แล้วตบลง มาปิด 705.80 จุด บวก 5.36 จุด มูลค่าการซื้อขาย 14,463 ล้านบาท 
qq...ต่างชาติซื้อสุทธิ 974 ล้านบาท พอร์ต บล.-สถาบัน/กองทุน  ก็ช่วยซื้อ 
qq...เหตุที่ดัชนีปรับตัวขึ้นได้ ผลจากตัวเลขเศรษฐกิจไตรมาส 4/2552 โต 5.8% ดีกว่าที่คาดการณ์ไว้ รวมทั้งราคาน้ำมันโลก ช่วงนี้ขึ้นต่อเนื่อง เป็นส่วนผสมประกอบการ ครอบครัว ปตท. (PTT) ไม่ขี้เหร่ เป็นแรงดันหุ้นพลังงานดูดีในช่วงนี้
qq...มาอีกแล้ว หุ้นสตีล อินเตอร์เทค  (STEEL) วานนี้ร้อนฉ่า ขึ้นไปปิด 8.40 บาท  บวก 1.20 บาท 
qq...หุ้นอินเตอร์ไฮด์ (IHL) วิ่งบวก 15  สตางค์ รับเงินปันผล 70 สตางค์ แล้วลงปิดเสมอตัว 6.20 บาท หมดรอบเล่น 
qq...แม่-ลูก ซี.ไอ.กรุ๊ป (CIG) เข้าขั้นไอซียู ราคารูดหนัก 2-3  บาท อาการนี้บ่งบอก “เจ้ามือ” หยุดให้ยาบำรุงแล้วหรือเปล่า????? 
qq...หุ้นโกลเบล็ก (GBX) และวอร์แรนต์ (GBX–W1) อาการเดียวกันเด๊ะกับ CIG 
qq...กลุ่ม ช.การช่าง (CK) เดินหน้าทุกโครงการก่อสร้างทั้งใน- นอกประเทศ “ปลิว ตรีวิศวเวทย์” บิ๊กบอส CK มั่นใจถึงราคาหุ้นในตลาดผันผวนตามวิกฤตการเมือง ราคาในกระดาน 5.35 บาท กับเพิ่มทุน 5.34 บาท ใกล้เคียงกัน แต่กลุ่ม ช. พร้อมใส่เงินเพิ่มทุนเพิ่มสัดส่วนการถือหุ้น 
qq...บล.นครหลวงไทย ให้สุดๆ รับไปเลยโปรโมชันพิเศษ 3 ชั้น  สำหรับลูกค้าที่เปิดบัญชีซื้อขายตั้งแต่วันนี้–31 มี.ค.